CELEX: 32022D0124
Language: sk
Date: 2022-01-25 00:00:00
Title: Rozhodnutie Rady (EÚ) 2022/124 z 25. januára 2022 o uzavretí Protokolu, ktorým sa menía dopĺňa dohoda o leteckej doprave medzi Spojenými štátmi americkými a Európskym spoločenstvom a jeho členskými štátmi, v mene Európskej únie

31.1.2022   
               
               
                  SK
               
               
                  Úradný vestník Európskej únie
               
               
                  L 20/38
               
            
         ROZHODNUTIE RADY (EÚ) 2022/124
         z 25. januára 2022
         o uzavretí Protokolu, ktorým sa menía dopĺňa dohoda o leteckej doprave medzi Spojenými štátmi americkými a Európskym spoločenstvom a jeho členskými štátmi, v mene Európskej únie
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s jej článkom 218 ods. 6 písm. a),
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:
         
                     (1)
                  
                  
                     V súlade s rozhodnutím Rady a zástupcov vlád členských štátov Európskej únie, ktorí sa zišli na zasadnutí Rady 2010/465/EÚ (2) bol Protokol, ktorým sa mení a dopĺňa dohoda o leteckej doprave medzi Spojenými štátmi americkými a Európskym spoločenstvom a jeho členskými štátmi, podpísaná 25. a 30. apríla 2007 (ďalej len „protokol“), podpísaný 24. júna 2010 s výhradou jeho uzavretia k neskoršiemu dátumu.
                  
               
                     (2)
                  
                  
                     Protokol ratifikovali všetky členské štáty okrem Chorvátskej republiky. Chorvátska republika má pristúpiť k protokolu v súlade s článkom 6 ods. 2 aktu o pristúpení z roku 2012.
                  
               
                     (3)
                  
                  
                     Protokol by sa mal schváliť.
                  
               
                     (4)
                  
                  
                     Keďže článok 5 rozhodnutia 2010/465/EÚ týkajúci sa poskytovania informácií členskými štátmi už nie je potrebný, uvedený článok by sa preto mal prestať uplatňovať odo dňa nadobudnutia účinnosti tohto rozhodnutia,
                  
               PRIJALA TOTO ROZHODNUTIE:
         
            Článok 1
            Týmto sa v mene Európskej únie schvaľuje Protokol, ktorým sa mení a dopĺňa dohoda o leteckej doprave medzi Spojenými štátmi americkými a Európskym spoločenstvom a jeho členskými štátmi, podpísaná 25. a 30. apríla 2007 (ďalej len „protokol“) (3).
         
         
            Článok 2
            Predseda Rady vykoná v mene Únie výmenu diplomatických nót stanovenú v článku 10 protokolu.
         
         
            Článok 3
            Článok 5 rozhodnutia 2010/465/EÚ sa prestane uplatňovať odo dňa nadobudnutia účinnosti tohto rozhodnutia.
         
         
            Článok 4
            Toto rozhodnutie nadobúda účinnosť dňom jeho prijatia.
         
         
            V Bruseli 25. januára 2022
            
               
                  Za Radu
               
               
                  predseda
               
               C. BEAUNE
            
         
         
            (1)  Súhlas zo 14. decembra 2021 (zatiaľ neuverejnený v úradnom vestníku).
         
            (2)  Rozhodnutie Rady a zástupcov vlád členských štátov Európskej únie, ktorí sa zišli na zasadnutí Rady, 2010/465/EÚ z 24. júna 2010 o podpise a predbežnom vykonávaní Protokolu, ktorým sa mení a dopĺňa dohoda o leteckej doprave medzi Európskym spoločenstvom a jeho členskými štátmi na jednej strane a Spojenými štátmi americkými na strane druhej (Ú. v. EÚ L 223, 25.8.2010, s. 1).
         
            (3)  Text protokolu bol uverejnený v Ú. v. EÚ L 223, 25.8.2010, s. 3, spolu s rozhodnutím o jeho podpise.